คัทยูช่า

"*เพื่อให้คัทยูช่าได้หัวเราะก็เลยเตรียมรถถังแบบนี้มาสินะ, ใช่ไหมล่ะ? พวกเธอทุกคนน่ะ ต่ำต้อยกว่าคัทยูช่าทุกอย่างนั่นแหละ! ไม่ว่าจะรถถัง,เทคนิคหรือว่าส่วนสูง*"
―คัทยูช่า

"*ลุยกันเลย! ให้เหลือรถธงเอาไว้คันสุดท้ายแล้วให้ทุกคนรุมจัดการทีหลัง แสดงให้เห็นถึงพลังที่ต่างชั้นกันเลย!*"
―คัทยูช่า
คัทยูช่า(Катюша) หรือที่รู้จักกันในฉายา **"พายุพื้นหิมะ"** คัทยูช่า, เป็นหนึ่งในตัวละครเสริมของ**สาวปิ๊ง ซิ่งแท๊งค์**

## เกริ่นนำ

คัทยูช่าเป็นนักเรียนจาก**โรงเรียนสตรีปราฟด้า** และเธอยังเป็นหัวหน้าหน่วยของทีมเซนฉะโด นอกจากนี้เธอยังบังคับการรถถังสัญชาติโซเวียตนามว่า **T-34/85** อีกด้วย

## ข้อมูลส่วนตัว

คัทยูช่าเป็นหญิงสาวตัวเล็กและมีผมสีบลอนทอง ดวงตาเป็นสีฟ้า เรามักจะได้เห็นเธอใส่ชุดเครื่องแบบสีน้ำตาลเขียวและมีสัญลักษณ์ที่แสดงถึงความเป็นโซเวียตอยู่เสมอ นอกจากนี้เราจะได้เห็นเธอใส่หมวกทหารโซเวียตอยู่บ่อยๆด้วย ด้วยรูปร่างของเธอที่ค่อนข้างตัวเล็ก ทำให้คนอื่นมักจะสับสนกับอายุของเธออยู่ตลอด อย่างไรก็ตาม,เธออายุ 17 จริงๆนั่นแหละ

## อุปนิสัยของตัวละคร

คัทยูช่ามักจะแสดงท่าทางที่เป็นเด็กกว่าวัยอยู่บ่อยครั้ง ประกอบกับด้วยความที่เธอตัวเล็ก เธอจึงต้องหาทางทำให้ตัวเองอยู่เหนือกว่าคนอื่นให้ได้, และสิ่งที่เธอเลือกทำก็คือการขี่คอของลูกทีมเธอ,**นอนน่า**นั่นเอง

ถึงแม้ว่าความหยิ่งผยองของเธอจะกลบความสามารถของเธออยู่บ่อยครั้ง แต่บางครั้งมันก็แสดงถึงความใจดีของเธอออกมา (เช่น เธอส่งสาสน์ให้โออาไรยอมจำนนตอนที่พวกเธอสามารถปิดล้อมโออาไรได้อย่างเด็ดขาดและสามารถเอาชนะได้หากลงมือทันที, ถือเป็นการใช้ความได้เปรียบของเธอได้อย่างคุ้มค่า) นอกจากนี้เธอยังเก็บความรู้สึกไม่ค่อยเก่ง โดยเธอมักจะตะโกนโวยวายทุกครั้งหากได้สิ่งที่ไม่พอใจและเธอยังร้องไห้ออกมาหลังจากที่พ่ายแพ้ให้กับโออาไรอีกด้วย (และเธอยังกล้าหาญมากพอที่จะปฏิเสธความเขินอายโดยการรับผ้าเช็ดหน้าที่นอนน่ายื่นมาให้)

อ้างอิงจากเรื่องความสัมพันธ์, ดูเหมือนว่าคัทยูช่าจะสนิทกับนอนน่าเป็นอย่างมาก สังเกตได้จาการที่พวกเธอแทบจะตัวติดกันตลอดเมื่อไม่ได้อยู่ในรถถัง นอกจากนี้คัทยูช่ายังเรียก**นิชิซึมิ มิโฮะ**ตอนเจอกันว่า **“พีรอสกี(Pirozhki)”**(แปลว่าพาย) อีกด้วย

ถึงเเม้ว่าเธอจะมีนิสัยออกไปทางเด็กมาก แต่เธอก็ยังเป็นคนที่ฉลาดและเจ้าเล่ห์มากๆเช่นกัน อ้างอิงจาก **Saga of Pravda**, ตอนที่อยู่ปีหนึ่ง เธอกับนอนน่าเพียงแค่สองคนสามารถเอาชนะทีมตัวจริงของปีสามได้อย่างเหนือความคาดหมาย แถมยังแกล้งว่าโดนลงโทษที่ไปเอาชนะรุ่นพี่ เพื่อหลอกให้ปีหนึ่งเข้าใจผิด และนอกจากนี้เธอยังเป็นคนที่มีพละกำลังมากจนน่าเหลือเชื่อ ถึงขนาดที่มีคนตัวใหญ่กว่าเธอมารุมสามคน ก็โค่นเธอลงไม่ได้เลยด้วย

## ภูมิหลังของตัวละคร

คัทยูช่าได้นำทีมไปพบกับ**โรงเรียนสตรีโออาไร**ในรอบรองชนะเลิศ และมีการมีการเปิดเผยว่าตัวเธอก็อาจจะเป็นหัวหน้าหน่วยของปีที่แล้วเช่นกัน โดยสังเกตจากปฏิกิริยาที่เธอเห็นนิชิซึมิ มิโฮะ, คนเดียวกันที่หยิบยื่นชัยชนะให้เธอเมื่อปีที่แล้ว แผนการของเธอคือใช้ทีมส่วนนึงหลอกล่อให้โออาไรติดกับและระดมยิงปิดฉาก ถึงแม้ว่ามิโฮะจะสามารถพาทีมของเธอออกมาจากพื้นที่สังหารได้ แต่ก็ต้องไปติดอยู่ในอาคารปิดตายเช่นกัน ซึ่งเหตุการณ์ที่เกิดขึ้นทำให้คัทยูช่าส่งสาสน์มาบอกโออาไรว่าให้ยอมจำนน มิเช่นนั้นจะเริ่มระดมยิงอาคารดังกล่าว โดยเธอให้เวลาคิดสองชั่วโมง ภายหลังที่ข้อเสนอนั้นถูกมิโฮะปฏิเสธและเลือกที่จะสู้จนถึงที่สุดแทน

ระหว่างช่วงเวลาที่ตัดสินใจ, มิโฮะได้ส่งทีมสอดแนมออกไปสองทีม(**เรย์เซย์ มาโกะ**กับ**โซโนะ มิโดริโกะ**และ**อากิยาม่า ยูคาริ**กับ**เออร์วิน**) เพื่อที่จะระบุตำแหน่งของรถถังฝ่ายปราฟด้า เมื่อการต่อสู้ได้เริ่มดำเนินขึ้นอีกครั้งคัทยูช่าต้องแปลกใจกับสิ่งที่โออาไรทำ เพราะพวกเธอพุ่งเข้าใส่แนวป้องกันโดยตรง และสามารถตีฝ่าออกไปได้ เธอสั่งให้นอนน่ายิงกำจัดรถธงของโออาไรให้ได้ ในขณะที่โออาไรก็กำลังจะไปกำจัดรถธงของปราฟด้าเช่นกัน โดยมี**ทีมฮิปโป**และ**ทีมอังโกะ**เป็นทีมโจมตี

กระสุนสังหารของนอนน่าสามารถจัดการรถถังคันแล้วคันเล่าของโออาไรได้ ในขณะที่รถธงของปราฟด้าก็ยังสามารถหลบหนีการโจมตีของโออาไรได้ ก่อนที่มิโฮะจะสามารถคิดแผนการบางอย่างออก เธอได้ให้ทีมฮิปโปคอยซุ่มโจมตีรถธงที่ทีมอังโกะกำลังจะต้อนไปให้ ในขณะเดียวกันนอนน่าก็กำลังจะลั่นไกใส่รถธงของโออาไร ผลที่เกิดขึ้นคือเธอพลาดไปนิดเดียวเท่านั้น แต่โออาไรสามารถกำจัดรถธงของพวกเธอได้ ทำให้คัทยูช่าและนอนน่าจึงต้องเป็นฝ่ายพ่ายแพ้ไปในที่สุด

หลังจากจบการแข่ง,ตัวเธอได้ยอมรับในตัวของมิโฮะและได้จับมือกันโดยที่เธอลงมาด้วยตัวเอง หลังจากนั้นตัวเธอและนอนน่าก็ได้ติดตามมาชมในรอบชิงชนะเลิศด้วย

ใน**อนิเมะฉบับภาพยนตร์**, คัทยูช่าสามารถเอาชนะทีมของมิโฮะได้จากการร่วมมือกับทีมเซนฉะโดของ**เซนต์ กลอเรียน่า**ของ**ดาร์จีลิ่ง** ภายหลังเธอได้มาช่วยเหลือโออาไรต่อสู้กับ**ทีมตัวเเทนมหาวิทยาลัย** ก่อนที่เธอจะเป็นรถถังจากปราฟด้าคันเดียวที่เหลือรอดไปยังสวนสนุกอันเป็นบทสรุปของการต่อสู้คราวนั้น โดยรถถังของเธอ,**ทีมเลโอปอน**และ**อิซึมิ เอริกะ**เข้าปะทะกับรถถังของ**อาซุมิ**,**เมกุมิ**และ**รูมิ** ก่อนจบลงด้วยการจัดการรถถังได้หนึ่งคัน แต่พวกเธอโดนจัดการทั้งหมด

คัทยูช่ายังคงอยู่ฉลองชัยชนะหลังจากนั้นโดยตัวเธอได้ขี่คอเอริกะอีกด้วย

## คำกล่าวสำคัญ

* (Der Film) - "ตีขนาบ ดีกว่า! จากนั้น เราก็รอให้นายพลฤดูหนาวมาเป็นพวก การรบแบบทำลายร้าง ไม่มีเวลาจำกัดอยู่แล้วนี่!"
* (Der Film) - "ปฏิบัติการบีฟ สโตรกานอฟ" ดีกว่า! การผสมผสานของหัวหอม, เนื้อวัวและซาวครีม มันสุดยอดที่สุด!"

## เกร็ดความรู้เพิ่มเติม

* ชื่อของเธอในภาษาอังกฤษแปลได้ว่า “เคทตัวน้อย”
* ดอกไม้ที่เธอชื่นชอบคือ **ดอกคาโมมายล์** และรถถังที่เธอชื่นชอบคือ **KV-2**
* ชื่อของเธอมาจาก**รถบรรทุกเครื่องยิงจรวดหลายลำกล้อง**ที่ถูกใช้งานโดยสหภาพโซเวียตในช่วงสงครามโลกครั้งที่สอง ซึ่งก็คือรถบรรทุกคันที่พวกเธอนั่งมาตอนมาพบกับโออาไรนั่นเอง นอกจากนี้ชื่อของเธอยังมาจากเพลงที่มีชื่อเสียงของรัสเซียอีกด้วย (เพลงที่พวกเธอร้องกันในต้องเริ่มการแข่งกับโออาไร)
* มีความเป็นไปได้ที่คัทยูช่าจะรู้ว่า**คุโรโมริมิเนะ**มี **Maus** อยู่แล้ว จากการตอบสนองของเธอเมื่อได้เห็นมัน ซึ่งเป็นเครื่องยืนยันว่าตัวเธอกับปราฟด้าอาจจะเคยเผชิญกับมันมาแล้วอย่างน้อยหนึ่งครั้งก่อนที่จะเริ่มการแข่งเซนฉะโดครั้งที่ 63 นี้, อย่างไรก็ตาม,ดูเหมือนว่ามิโฮะ ที่เป็นถึงอดีตรองหัวหน้าหน่วยของคุโรโมริมิเนะจะไม่ทราบถึงมัน
* ตราบเท่าที่เนื้อเรื่องยังดำเนินอยู่, คัทยูช่าเป็นตัวละครที่ตัวเล็กสุดในบรรดาตัวละครทั้งหมด
* สิ่งที่เธอพยายามทำเป็นกิจวัตรนั่นก็คือการเพิ่มความสูง
* อาหารที่เธอชื่นชอบก็คือ **บีฟ สโตรกานอฟ**
* วันเกิดของคัทยูช่าคือวันที่ 31 มกราคม ซึ่งตรงกับเหตุการณ์สำคัญในประวัติศาสตร์เมื่อปี 1943 นั่นคือวันที่**นายพลฟรีดริช เพาลุส**และกองกำลังที่ 6 ของนาซีเยอรมันประกาศยอมแพ้ใน**สงครามสตาลินกราด** อันเป็นจุดเปลี่ยนสำคัญของสงครามโลกครั้งที่สอง
* **นากาจิม่า**ของ**ทีมเลโอปอน** เรียกเธอว่า “คัทจัง” ,ดูเหมือนว่าคนจากโออาไรชอบเรียกคนอื่นด้วยชื่อเล่นที่สั้นลง
* นอกจากเธอจะเป็นหัวหน้าหน่วยของทีมเซนฉะโดแล้ว เธอยังเป็นประธานนักเรียนของโรงเรียนสตรีปราฟด้าอีกด้วย(เหมือนกับ**อันสึ**) แต่ถึงอย่างนั้น เธอก็ไม่ค่อยรู้เรื่องโรงเรียนมากนัก
* ในอนิเมะเรื่อง**ชมรมคนน๊อตหลุด**, มีตัวละครสองตัวที่แต่งตัวเลียนแบบคัทยูช่ากำลังขี่คอนอนน่าอยู่ด้วย
* ความฝันของเธอที่ว่าอยากสูงขึ้นมีปรากฎในวิดีโอเกม **Dream Tank Match** ในตอนจบของบทปราฟด้า
* ถึงแม้ว่าเธอจะเป็นนักเรียนจากโรงเรียนในตีมโซเวียต แต่เธอก็ไม่เข้าใจภาษารัสเซียเลย